Gar tsekkiwin tiḍrisanin yellan nefren-d tasekka n uglam ara yilin d amahil- iw frenɣd tasekka-ya acku tesa tixutert d tameqqrant ama deg tudert n yal ass, ama deg taɣult n uselmed.Imi, amdan yessemras aglam deg tudert-is mi ara yettmeslay yesseqdac-it iw akken ad d-yessegzi kra neɣ ad d-yefk ittewlen tesa tɣawsa-nni. Dɣa yesseqdac tasekka-ya deg wassaɣen n tmetti, amedya mi ara d-yettales kra neɣ mi ara yebɣu ad d-yessfukel. Degmi nettaf aglam deg waṭas n tegnatin. Aglam yesa daɣen tixutert meqqren deg taɣult n uselmed imi aḍris aglaman d tasekka yettwaselmaden deg uɣerbaz. Yes-s, anelmad yezmer ad yegzu, ad yissin, ad yeḥfeḍ tutlayt-is. Mebla ma nettu, d akken aglam d yiwen n wallal n tussna acku, yes-s i nessawaḍ ɣer tegzi n tɣawsiwin tussnanin yuren i tegzi. Rnu ɣef waya aglam yesa tiwiriwin-nniḍen ama d tid ara naf deg wullis, anda yessenqas tikli n tedyanin, yettawi imeɣri ad iqel d akken yella-d ubeddel deg tɣuri. Ad ḥebsent tedyanin ad d-yili ustefu, tagnit-a n ustefu d aglam i d-yettilin deg-s, d tin yerzan tawuri tasfuklant anda yettawi imeɣri neɣ win i d-yettḥessisen amseflid. Ad yettwazerrer s tektiwin-nni ara aɣ-d-yawi uneglam.